**LÄÄNEMAA AASTA SOTSIAALVALDKONNA EDENDAJA STATUUT**

1. **Üldsätted**
   1. Läänemaa aasta sotsiaalvaldkonna edendaja tunnustamist koordineerib ja tiitli andmist korraldab Sihtasutus Läänemaa.
   2. Tunnustuse eesmärgiks on selgitada välja Läänemaal asuvate sotsiaalvaldkonnaga seotud asutuste parimad töötajad, sh vabatahtlikud ja mitteformaalsed ühendused, kelle töö, ettevõtmine või algatus on andnud positiivset tulemust inimeste toimetulekuraskuste ennetamisel, leevendamisel või kõrvaldamisel ning edendanud sotsiaalvaldkonda üldiselt. Aasta sotsiaalvaldkonna edendaja on oma tegemistega eeskujuks ning on orienteeritud oma tegevusvaldkonnas koostööle, võimalustele ja lahendustele.
   3. Tunnustada saab kõiki Lääne maakonna kohalikes omavalitsustes elavaid inimesi, nende tegusid, projekte või muud sarnast.
   4. Tunnustatute nimed avaldatakse Läänemaa aastaraamatus ning teistes meediakanalites, mille eesmärk on edastada infot tublidest saavutustest punktis 1.2 mainitud kriteeriume arvestades.
2. **Tunnustamise viis**
   1. Kandidaadid saavad tunnustatud „Läänemaa tunnustab“ tänuüritusel, mis toimub iga-aastaselt jaanuaris.
   2. Kandidaate tunnustatakse tänukirja ja meenega.
3. **Kandidaatide esitamine**
   1. Kandidaate Läänemaa aasta sotsiaalvaldkonna edendaja tiitlile võivad esitada kõik kodanikud ja organisatsioonid.
   2. Esitatud kandidaatide andmete kogumist koordineerib Sihtasutus Läänemaa.
   3. Kandidaatide esitamise tähtaja seab Sihtasutus Läänemaa ning teavitab sellest valdkonnaga seotud meediakanalites.
   4. Kandidaate esitatakse selleks ettenähtud vormi alusel, mis on kättesaadav Sihtasutus Läänemaa veebilehel aadressil [www.laanemaa.ee](http://laanemaa.ee/aasta-isa/)
   5. Vormikohane ettepanek esitatakse paberkandjal aadressil SihtasutusLäänemaa, Karja 27, 90502, Haapsalu linn, Läänemaa või e-posti teel aadressil [info@laanemaa.ee](mailto:info@laanemaa.ee).
4. **Kandidaatide kvalifitseerimine**
   1. Esitatud kandidaatide avaldustega tutvub pärast nende esitamist Lääne maakonna tunnustuskomisjon.
   2. Lääne maakonna tunnustuskomisjoni liikmetel on õigus küsida lisaküsimusi tunnustatute kohta ning teha sellest johtuvalt ettepanekuid. Samuti on komisjonil võimalik esitada kandidaate juhul kui neid mingi põhjusel pole märgatud.
   3. Komisjonil on õigus tiitlit mitte välja anda kui esitatud kandidaadid ei vasta tiitli saamise kriteeriumile või ei ole laekunud ettepanekuid.

*/allkirjastatud digitaalselt/*

Anu Kikas

Juhataja

Sihtasutus Läänemaa